St. James's Gate Brewery

St. James's Gate Brewery (irlanderaz: Grúdlann Gheata Shan Séamuis) Dublingo garagardo fabrika da, Guinness garagardo ospetsua ekoizten duena.

 Historia 
1755ean, Arthur Guinness garagardoa ekoizten hasi zen Leixlip hirian, Irlandako Kildare konderrian. Lau urte geroago, Dublingo St. James's Gate Breweryra aldatu zen. Horretarako, 9.000 urterako alokatu zuen garagardo fabrika zahar bat, urtean 45 liberako errenta ordaintzearen truke. Hasierako lantegi horrek 4 akreko azalera zuen (1,6 hektarea). 

1770eko hamarkadan hasi zen egiten porter izeneko garagardo beltza, jatorria Londresen zuena. 1796an esportatu zuen aurrenekoz Porter garagardoa Ingalaterrara, Dublingo portutik abiatu zen itsasontzi batean. Arrakasta handia izan zuenez, 1799tik atzina garagardo beltza besterik ez zuen ekoitzi.

1838an Irlanda osoko garagardo fabrikarik handiena bilakatu zen; 64 akreko azalera zuen orduko. 1886an, berriz, munduko handiena ere bihurtu zen. Gaur egun ere stout motako garagardoa ekoizten duen munduko fabrikarik handiena da. XIX. mendean eta XX.aren hasieran, inguruko eraikin gehienak Guinnessen jabegoa ziren, langileak bizi ziren etxeak barne. Indarretxe bat ere zeukan, behar zuen elektrizitatea sortzeko.

 Guinness Storehouse 

Fabrikan bertan, Guinness Storehouse izeneko museoa dago, Guinness garagardoaren 250 urteko ibilbide historikoa erakusten duena. Amaieran, eraikinaren azken solairuko tabernan pinta bat Guinness dohain edateko aukera eskaintzen du.

 Erreferentziak 

 Kanpo estekak 
 Guinness Storehouse museo eta denda, guinness-storehouse.com

Kategoria:Irlandako garagardoak
Kategoria:Dublingo eraikinak
Kategoria:Dublingo museoak